pythainlp/thai-wiki-dataset-v3 huggingface dataset:
โกเตง

โกเตง (เสียชีวิต ค.ศ. 225)  มีชื่อในภาษาจีนกลางว่า เกา ติ้ง  ในบันทึกหฺวาหยางกั๋วจื้อเรียกด้วยชื่อว่า เกา ติ้งยฺเหวียน   ผู้นำชนเผ่าโสฺ่ว (叟族 โสฺ่วจู๋) ในเมืองอวดจุ้น (越巂郡 เยฺว่ซีจฺวิ้น/เยฺว่สุ่ยจฺวิ้น; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในภูมิภาคหนานจง ทางตอนใต้ของมณฑลเอ๊กจิ๋ว รัฐจ๊กก๊กในยุคสามก๊กของจีน
== ประวัติ ==
ในปี ค.ศ. 218 ระหว่างที่เล่าปี่นำทัพไปรบกับโจโฉที่เมืองฮันต๋ง (漢中 ฮั่นจง) โกเตงฉวยโอกาสนำกองกำลังไปล้อมอำเภอซินเต้า (新道) ลิเงียมเจ้าเมืองเฉียนเว่ย์ (犍為) จึงยกกำลังไปช่วยเหลือและตีโกเตงแตกพ่าย
ในปี ค.ศ. 223 ยงคีก่อกบฏในภูมิภาคหนานจง สังหารเจิ้ง อ๋าง (正昂) เจ้าเมืองเกียมเหลง (建寧郡 เจี้ยนหนิงจฺวิ้น) จากนั้นสวามิภักดิต่อง่อก๊กโดยการเชิญชวนของชื่อ เซี่ยและส่งเตียวอี้ (張裔 จาง อี้) เจ้าเมืองเกียมเหลงคนใหม่ไปเป็นเชลยของ่อก๊ก ยงคีพยายามยึดเมืองเองเฉียง (永昌郡 หย่งชางจฺวิ้น) จากลิคีและอ้องค้าง (王伉 หวาง ค่าง) แต่ไม่สำเร็จจึงส่งเบ้งเฮ็กไปปลุกระดมชนเผ่าลำมัน (南蠻 หนานหมาน) ให้ร่วมก่อกบฏ โกเตงได้เข้าร่วมการก่อกบฏของยงคี โดยการสังหารกง ลู่ (龔祿) เจ้าเมืองอวดจุ้น และขุนพลเจียว หฺวาง (焦璜)  แล้วประกาศตั้งตนเป็นอ๋อง
ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ล่องตามน้ำจนเข้าเขตเมืองอวดจุ้น โกเตงนำทหารมาสร้างป้อมปราการที่ไถเติง (台登; ปัจจุบันคืออำเภอเหมี่ยนหนิง มณฑลเสฉวน)  ติ้งเจ๋อ (定笮; ปัจจุบันคืออำเภอเหยียนยฺเหวียน มณฑลเสฉวน) และเปย์ฉุ่ย (卑水; ปัจจุบันคืออำเภอเจาเจฺว๋และอำเภอเหม่ย์กู มณฑลเสฉวน) โกเตงพ่ายแพ้ในการรบที่เปย์ฉุ่ยและถูกทหารจ๊กก๊กจับได้ จูกัดเหลียงสั่งประหารชีวิตโกเตง
== ในนิยายสามก๊ก ==
ในนวนิยายอิงประวัติศาสตร์เรื่องสามก๊กในศตวรรษที่ 14 โกเตงมีขุนพลคนหนึ่งชื่องากฟัน (鄂煥 เอ้อ ฮฺว่าน) งากฟันถูกอุยเอี๋ยนขุนพลจ๊กก๊กจับตัวได้ จูกัดเหลียงปฏิบัติต่องากฟันเป็นอย่างดี โกเตงที่เป็นนายของงากฟันจึงรู้สึกสำนักบุญคุณของจูกัดเหลียงเช่นกัน   นอกจากนี้จูกัดเหลียงยังกล่าวกับเหล่าทหารกบฏที่ถูกจับว่า "ทหารของโกเตงจะได้รับการละเว้นโทษตาย ส่วนทหารของยงคีจะต้องถูกฆ่า" และยังเผยแพร่ข้อมูลเท็จทำให้ยงคีผิดใจกับโกเตง โกเตงจึงหักหลักยงคีส่งงากฟันไปสังหารยงคีและจูโพ แล้วรวบรวมกองกำลังทั้งหมดไปสวามิภักดิ์ต่อจ๊กก๊ก จูกัดเหลียงตั้งให้โกเตงเป็นเจ้าเมืองเอ๊กจิ๋ว (益州 อี้โจฺว)
== ดูเพิ่ม ==
รายชื่อบุคคลในยุคสามก๊ก
== อ้างอิง ==
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
ซือหม่า กวาง (1084). จือจื้อทงเจี้ยน.
ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
บุคคลที่เสียชีวิตในปี พ.ศ. 768
บุคคลจากจ๊กก๊ก
ลัสเอสเตรยัส

ลัสเอสเตรยัส (Las Estrellas) เดิมชื่อ กานัลเดอลัสเอสเตรยัส (Canal de las Estrellas) เป็นสถานีโทรทัศน์ที่เตเลบิซาเป็นเจ้าของ ก่อตั้งขึ้นเมื่อวันที่ 21 มีนาคม พ.ศ. 2494 ในชื่อ XEW-TV
== สัญลักษน์ ==
ไฟล์:XEW 1952.png|โลโก้จากปี พ.ศ. 2495
ไฟล์:Canal 2 1970s logo.svg|โลโก้จากปี พ.ศ. 2511
ไฟล์:El Canal de las Estrellas 1993.png|โลโก้จากปี พ.ศ. 2536
ไฟล์:Canal de las Estrellas 1997-2007.svg|โลโก้จากปี พ.ศ. 2540
ไฟล์:Canal de las Estrellas logo.svg|โลโก้จากปี พ.ศ. 2550
ไฟล์:Las Estrellas logo (2016).svg|โลโก้จากปี พ.ศ. 2559
== อ้างอิง ==
== แหล่งข้อมูลอื่น ==
สถานีโทรทัศน์ในประเทศเม็กซิโก
ก่อตั้งในปี พ.ศ. 2494
สภาผู้แทนราษฎรดอมินีกา

สภาผู้แทนราษฎร (House of Assembly) เป็นสภานิติบัญญัติของประเทศดอมินีกา ก่อตั้งขึ้นโดยหมวดที่สามของรัฐธรรมนูญแห่งดอมินีกา และร่วมกับประธานาธิบดีดอมินีกา ถือเป็น รัฐสภา ของประเทศดอมินีกา สภาผู้แทนราษฎรของประเทศดอมินีกามีสภาเดียว ประกอบด้วยสมาชิกสภาผู้แทนราษฎร 21 คน วุฒิสมาชิก 9 คน และอัยการสูงสุดเป็นสมาชิกโดยตำแหน่ง ประธานสภาจะกลายเป็นสมาชิกคนที่สามสิบสองหากได้รับเลือกจากสมาชิกภายนอกสภา
สมาชิกสภาผู้แทนราษฎรจะได้รับการเลือกตั้งโดยตรงในเขตเลือกตั้งที่มีสมาชิกคนเดียวโดยใช้ระบบเสียงข้างมาก (หรือระบบก่อนหลัง) เป็นวาระห้าปี สมาชิกสภาผู้แทนราษฎรจะเป็นผู้ตัดสินใจว่าสมาชิกวุฒิสภาจะได้รับเลือกโดยการลงคะแนนหรือแต่งตั้ง  หากมีการแต่งตั้ง ประธานาธิบดีจะเลือกบุคคล 5 คน ตามคำแนะนำของนายกรัฐมนตรี และ 4 คนโดยคำแนะนำของผู้นำฝ่ายค้าน ซึ่งในรัฐสภาชุดปัจจุบันใช้การแต่งตั้งวุฒิสมาชิก
คณะรัฐมนตรีจะได้รับการแต่งตั้งจากสมาชิกรัฐสภา แต่สมาชิกวุฒิสภาจะเป็นสมาชิกของคณะรัฐมนตรีได้ไม่เกินสามคน
==อ้างอิง==
เขตเสียค่าใช้จ่าย

ในการเดินทางระบบราง เขตเสียค่าใช้จ่าย (paid area) คือเขต "ภายใน" ของสถานีรถไฟ ในการเข้าถึงเขตเสียค่าใช้จ่ายนี้จะต้องมีตั๋วหรือบัตรผ่านเพื่อผ่านประตู จุดประสงค์หลักของการมีเขตเสียค่าใช้จ่ายคือเพื่อแยกชานชาลาออกจากทางออกสถานี เพื่อให้แน่ใจว่าผู้โดยสารจะต้องจ่ายค่าโดยสารก่อน/หลังการโดยสาร ในบางสถานที่จะใช้คำอื่นแทนศัพท์ paid area เช่น สถานีรถไฟในสหราชอาณาจักรใช้ศัพท์ compulsory ticket areas
เขตเสียค่าใช้จ่ายมีลักษณะคล้ายกับ "เขตการบิน" (airside) ในท่าอากาศยาน เพียงแต่ในเขตเสียค่าใช้จ่ายจำเป็นต้องใช้เพียงบัตรโดยสารเท่านั้น ยกเว้นในการเดินทางระบบรางระหว่างประเทศ ที่ต้องผ่านการตรวจหนังสือเดินทางก่อนเข้าสู่เขตดังกล่าว ทั้งนี้ ในระบบขนส่งมวลชนเร็วบางแห่ง มีข้อห้ามมิให้ผู้โดยสารรับประทานอาหารและเครื่องดื่มในเขตเสียค่าใช้จ่ายของทุกสถานี
== อ้างอิง ==
การขนส่งผู้โดยสารระบบราง
กองทัพสวิส

กองทัพสวิส (Schweizer Armee, Armée suisse, Esercito svizzero) เป็นกำลังทางทหารของประเทศสวิตเซอร์แลนด์ ประกอบด้วยกำลังทางบกและกำลังทางอากาศ ระบบของกองทัพสวิสมีพลทหารประจำการจำนวนไม่มาก กำลังพลส่วนใหญ่เป็นพลอาสาซึ่งมีอายุ 19 ถึง 34 ปี (บางกรณีอาจถึง 50 ปี) และเนื่องจากสวิตเซอร์แลนด์มีธรรมเนียมวางตัวเป็นกลางอย่างยาวนาน กองทัพสวิตจึงไม่เคยเข้าร่วมความขัดแย้งในประเทศอื่น อย่างไรก็ตาม กองทัพสวิสเข้าร่วมในภารกิจรักษาสันติภาพระหว่างประเทศ และเป็นสมาชิกโครงการความร่วมมือเพื่อสันติของเนโท
==โครงสร้าง==
โครงสร้างของกองทัพสวิสตั้งแต่ปี 2018; กองทัพสวิตอยู่ภายใต้การบังคับบัญชาของ "ผู้บัญชาการกองทัพ" (Chef der Armee) ซึ่งมีหน้าที่รายงานต่อรัฐมนตรีว่าการกระทรวงกลาโหม ป้องกันพลเรือน และกีฬา และรายงานต่อคณะมนตรีสมาพันธรัฐสวิส
ในยามสงบ ผู้บัญชาการกองทัพเป็นนายทหารยศพลโท แต่ในยามศึกสงครามหรือวิกฤตการณ์ รัฐสภาอาจแต่งตั้งนายทหารยศพลเอก ดำรงตำแหน่งผู้บัญชาการสูงสุดกองทัพ (Oberbefehlshaber der Armee)
ผู้บัญชาการกองทัพ, อยู่ในแบร์น
* ศูนย์ยุทธนาธิการ (Kommando Operationen), อยู่ในแบร์น
*  ศูนย์ยุทธศึกษา (Kommando Ausbildung), อยู่ในแบร์น
* องค์การสนับสนุนการบังคับบัญชา (Führungsunterstützungsbasis), อยู่ในแบร์น
* องค์การส่งกำลังบำรุงกองทัพ (Logistikbasis der Armee), อยู่ในแบร์น
* ส่วนเสนาธิการกองทัพ (Armeestab), อยู่ในแบร์น
==อ้างอิง==
ประเทศสวิตเซอร์แลนด์
ชื่อ เซี่ย

ชื่อ เซี่ย (; ) (ค.ศ. 137–226) ชื่อรอง เวย์เยี่ยน  มีชื่อในภาษาเวียดนามว่า สี เญี้ยป (Sĩ Nhiếp) เป็นขุนพล นักการเมือง และขุนศึกชาวจีนที่มีชีวิตในยุคราชวงศ์ฮั่นตะวันออกและต้นยุคสามก๊กของจีน ชื่อ เซี่ยรับราชการเป็นเป็นเจ้าเมืองของเมืองเกาจี (交趾 เจียวจื่อ) ซึ่งปัจจุบันคือตอนเหนือของประเทศเวียดนาม บันทึกประวัติศาสตร์ในศตวรรษที่ 3 จดหมายเหตุสามก๊ก (ซานกั๋วจื้อ) เป็นแหล่งข้อมูลหลักของจีนที่เกี่ยวข้องชีวประวัติของชื่อ เซี่ย ชื่อ เซี่ยส่งเสริมศาสนาพุทธตลอดชีวิต หลังจากชื่อ เซี่ยเสียชีวิต ชาวเวียดนามได้เล่าขานตำนานมากมายเกี่ยวกับชื่อ เซี่ย และยกย่องในฐานะ สีเวือง (Sĩ Vương ราชาสี; 士王 ชื่อหวาง) ในบางวัด
== ภูมิหลังครอบครัวและประวัติช่วงต้น ==
== ในฐานะขุนศึกในมณฑลเกาจิ๋ว ==
== ในฐานะเจ้าประเทศราชของง่อก๊ก ==
== ครอบครัว ==
== ความนับถือ "ราชาสี" ในเวียดนาม ==
== ดูเพิ่ม ==
รายชื่อบุคคลในยุคสามก๊ก
== อ้างอิง ==
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
บุคคลที่เกิดในปี พ.ศ. 680
บุคคลที่เสียชีวิตในปี พ.ศ. 769
ขุนพลของง่อก๊ก
ข้าราชการของราชวงศ์ฮั่น
คิวนาร์ด-ไวต์สตาร์ไลน์

บริษัท คิวนาร์ด-ไวต์สตาร์ไลน์ จำกัด หรือ คิวนาร์ด-ไวต์สตาร์ไลน์ (อังกฤษ: Cunard-White Star Line, Ltd) เป็นสายการเดินเรือสัญชาติสหราชอาณาจักรซึ่งดำเนินกิจการระหว่างปี ค.ศ. 1934 ถึง 1949
== ประวัติ ==
บริษัทนี้ก่อตั้งขึ้นเพื่อควบคุมสินทรัพย์การขนส่งร่วมกันของสายการเดินเรือคิวนาร์ดไลน์ และไวต์สตาร์ไลน์ หลังจากที่ทั้งสองบริษัทประสบปัญหาทางการเงินในช่วงภาวะเศรษฐกิจตกต่ำครั้งใหญ่ คิวนาร์ด-ไวต์สตาร์มีกองเรือเดินสมุทรทั้งหมด 25 ลำ (ของคิวนาร์ด 15 ลำ และไวต์สตาร์ 10 ลำ)
ทั้งคิวนาร์ดและไวต์สตาร์กำลังจะต่อเรือเดินสมุทรขนาดมหึมาให้เสร็จ แต่ประสบปัญหาทางการเงินอย่างหนักก่อน ซึ่งไวต์สตาร์มี Hull 844 – โอเชียนิก – และคิวนาร์ดมี Hull 534 ซึ่งต่อมาจะกลายเป็นอาร์เอ็มเอส ควีนแมรี
ในปี ค.ศ. 1933 รัฐบาลอังกฤษตกลงที่จะให้ความช่วยเหลือแก่บริษัทคู่แข่งทั้งสองโดยมีเงื่อนไขว่าจะต้องควบรวมกิจการเข้าด้วยกัน ข้อตกลงเสร็จสิ้นเมื่อวันที่ 30 ธันวาคม ค.ศ. 1933 การควบรวมกิจการเกิดขึ้นเมื่อวันที่ 10 พฤษภาคม ค.ศ. 1934 โดยก่อตั้งเป็นบริษัท คิวนาร์ด-ไวต์สตาร์ไลน์ จำกัด (Cunard-White Star Limited) ไวท์สตาร์มอบเรือ 10 ลำให้กับบริษัทใหม่ ขณะที่คูนาร์ดมอบให้ 15 ลำ เนื่องจากข้อตกลงนี้ และเนื่องจาก Hull 534 เป็นเรือของคิวนาร์ด คิวนาร์ดจึงเป็นเจ้าของบริษัทใหม่ 62% ส่วนไวต์สตาร์เป็นเจ้าของส่วนที่เหลืออีก 38% เรือของไวต์สตาร์โบกธงไวต์สตาร์เหนือธงคิวนาร์ด ส่วนเรือของคิวนาร์ดโบกธงคิวนาร์ดเหนือธงไวต์สตาร์

ด้วยสถานะทางการเงินที่ดีกว่า คิวนาร์ด-ไวต์สตาร์เริ่มดูดซับสินทรัพย์ของไวต์สตาร์ และเป็นผลให้เรือของไวต์สตาร์ส่วนใหญ่ถูกกำจัดหรือส่งไปขายเป็นเศษเหล็กอย่างรวดเร็ว เรือที่บริการในออสเตรเลียและนิวซีแลนด์ของไวต์สตาร์ ถูกขายให้กับสายการเดินเรือชอว์, ซาวิล แอนด์ อัลเบียน (Shaw, Savill & Albion Line) ในปี 1934 และอาร์เอ็มเอส โอลิมปิก ถูกนำออกจากการให้บริการและถูกขายเป็นเศษเหล็กในปีถัดมาพร้อมกับเรืออาร์เอ็มเอส มอริทาเนีย ของคิวนาร์ด ส่วนอาร์เอ็มเอส มาเจสติก เรือธงของไวต์สตาร์ ซึ่งเป็นเรือที่ใหญ่ที่สุดในโลกจนถึงปี 1935 ถูกขายในปี 1936
ในปี 1947 คิวนาร์ดได้ซื้อหุ้นในบริษัท 38% ของไวต์สตาร์ และในวันที่ 31 ธันวาคม 1949 บริษัทได้นำชื่อไวต์สตาร์ออกและเปลี่ยนชื่อเป็นคิวนาร์ดไลน์  แต่ธงเดินเรือของทั้งคิวนาร์ดและไวต์สตาร์ถูกโบกสะบัดบนเรือเดินสมุทรของบริษัทในช่วงเวลาของการควบรวมกิจการและหลังจากนั้น อย่างไรก็ตาม ธงของคิวนาร์ดถูกโบกสะบัดเหนือธงไวต์สตาร์บนเรือเดินสมุทรของไวต์สตาร์สองลำสุดท้ายเอ็มวี จอร์จิก และเอ็มวี บริแทนนิก จอร์จิก ถูกปลดระวางในปี 1956 ขณะที่บริแทนิก ถูกปลดระวางในปี 1960
เรือของคิวนาร์ดทุกลำชักธงเดินเรือของตนและไวต์สตาร์บนเสากระโดงจนถึงปลายปี 1968 สาเหตุที่เป็นไปได้มากที่สุดคือ  ยังคงประจำการอยู่กับคิวนาร์ดจนถึงวันที่ 4 พฤศจิกายน 1968 ก่อนจะถูกส่งไปที่อู่แยกชิ้นส่วนเรือ โดยต่อมาถูกซื้อเพื่อใช้เป็นภัตตาคารลอยน้ำ หลังจากนั้น ธงไวท์สตาร์ก็ไม่ถูกนำสู่ยอดเสาอีกต่อไป ชื่อไวท์ สตาร์ถูกลบออกจากปฏิบัติการของคิวนาร์ด และส่วนที่เหลือของทั้งไวท์สตาร์ไลน์และคิวนาร์ด-ไวท์สตาร์ไลน์ก็ถูกปลดระวาง คิวนาร์ดดำเนินการเป็นหน่วยธุรกิจอิสระจนถึงปี 1999 เมื่อคาร์นิวัลคอร์ปอเรชันเข้าซื้อกิจการทั้งหมด
== กองเรือ ==
== อ้างอิง ==
=== บรรณานุกรม ===
== แหล่งข้อมูลอื่น ==
Cunard White Star History and Ephemera. GG Archives.
บริษัทขนส่งข้ามมหาสมุทรแอตแลนติก
Packet trade
บริษัทของสหราชอาณาจักร
บริษัทที่ก่อตั้งในปี พ.ศ. 2477
บริษัทที่ปิดกิจการในปี พ.ศ. 2492
Home Sweet Home : Online

redirect  ออนไลน์
ถนนบางขุนนนท์

ถนนบางขุนนนท์ ตั้งอยู่ในแขวงบางขุนนนท์ เขตบางกอกน้อย กรุงเทพมหานคร เริ่มตั้งแต่แยกบางขุนนนท์ที่ตัดกับถนนจรัญสนิทวงศ์ ตัดกับคลองชักพระ จากนั้นเชื่อมต่อกับถนนชัยพฤกษ์
แต่เดิมบริเวณถนนบางขุนนนท์เป็นพื้นที่สวนมานาน ถือเป็นสวนผลไม้ที่มีชื่อเสียงในกรุงเทพมหานครโดยเฉพาะทุเรียน
ต้นถนนบางขุนนนท์เป็นที่ตั้งของตลาดบางขุนนนท์ ขายทั้งของสด ของแห้ง อาหารการกินต่าง ๆ รวมถึงข้าวของเครื่องใช้นานาชนิด ตลอดสองข้างทางบนถนนบางขุนนนท์ มีร้านรวงเรียงราย รวมถึงมีร้านอาหาร โดยเฉพาะมีร้านก๋วยเตี๋ยวจำนวนมากจนได้ชื่อว่าเป็น "ถนนเส้นก๋วยเตี๋ยว" เช่น ร้านก๋วยเตี๋ยวเครื่องในหมูใบตำลึงตั้งอยู่เชิงสะพานชักพระ ตรงข้ามกรมบังคับคดี ที่ร้านนี้ขึ้นมาบนบกเมื่อ พ.ศ. 2510 ก๋วยเตี๋ยวตำลึงนายอ้วนบางขุนนนท์ เดิมพายเรือขายในคลองชักพระ จนเมื่อ พ.ศ. 2519 ได้เริ่มมาเปิดตึกขาย
นอกจากนั้นยังเป็นที่ตั้งของวัดหลายวัด ได้แก่ วัดใหม่ (ยายแป้น) วัดศรีสุดาราม วัดบางขุนนนท์ วัดภาวนาภิรตาราม และวัดเจ้าอาม
ถนนบางขุนนนท์มีรถประจำทางสายที่ผ่านคือ 57 และ 79 และยังมีบริการรถสองแถวเล็กวิ่ง บริเวณแยกบางขุนนนท์เป็นที่ตั้งของสถานีบางขุนนนท์หนึ่งในสถานีสายสีน้ำเงิน ช่วงเตาปูน–ท่าพระ และในอนาคตรถไฟฟ้าสายสีนํ้าเงินสถานีบางขุนนนท์เชื่อมต่อกับรถไฟฟ้าสายสีส้มช่วงตะวันตก บางขุนนนท์-ศูนย์วัฒนธรรมแห่งประเทศไทย สามารถเปลี่ยนไปใช้บริการรถไฟฟ้าสายสีส้มตะวันตกได้ และรถไฟฟ้าชานเมือง สายนครวิถี เชื่อมต่อกับรถไฟฟ้าทั้ง 2 สาย สามารถเปลี่ยนไปใช้บริการรถไฟฟ้าชานเมือง สายนครวิถีได้
==อ้างอิง==
บางขุนนนท์
บางขุนนนท์
โร่วเจียหมัว

โร่วเจียหมัวหรือโรวกาหมัว  เป็นอาหารข้างถนนที่มีต้นกำเนิดมาจากอาหารของมณฑลฉ่านซี และรับประทานกันอย่างกว้างขวางทั่วทั้งประเทศจีน ในสหรัฐบางครั้งเรียก "แฮมเบอร์เกอร์จีน"
==อ้างอิง==
จูโพ

จูโพ มีชื่อในภาษาจีนกลางว่า จู เปา  เป็นขุนนางของรัฐจ๊กก๊กในยุคสามก๊กของจีน มีตำแหน่งเป็นเจ้าเมืองโคกุ้น ภายหลังเข้าร่วมในการก่อกบฏของยงคีต่อต้านการปกครองของจ๊กก๊ก
== ประวัติ ==
จูโพเป็นชาวเมืองจูถี (朱提) มณฑลเอ๊กจิ๋ว ในรัฐจ๊กก๊ก รับราชการกับจ๊กก๊กในตำแหน่งเจ้าเมือง (太守 ไท่โฉฺ่ว) ของเมืองโคกุ้น (牂柯郡 จางเคอจฺวิ้น; ปัจจุบันอยู่บริเวณนครกุ้ยหยางหรือฝูเฉฺวียน มณฑลกุ้ยโจว)
ในปี ค.ศ. 223 ยงคีก่อกบฏในภูมิภาคหนานจง สังหารเจิ้ง อ๋าง (正昂) เจ้าเมืองเกียมเหลง (建寧郡 เจี้ยนหนิงจฺวิ้น) จากนั้นสวามิภักดิต่อง่อก๊กโดยการเชิญชวนของชื่อ เซี่ยและส่งเตียวอี้ (張裔 จาง อี้) เจ้าเมืองเกียมเหลงคนใหม่ไปเป็นเชลยของ่อก๊ก ยงคีพยายามยึดเมืองเองเฉียง (永昌郡 หย่งชางจฺวิ้น) จากลิคีและอ้องค้าง (王伉 หวาง ค่าง) แต่ไม่สำเร็จจึงส่งเบ้งเฮ็กไปปลุกระดมชนเผ่าลำมัน (南蠻 หนานหมาน) ให้ร่วมก่อกบฏ
เวลานั้นจูกัดเหลียงอัครมหาเสนาบดีแห่งจ๊กก๊กได้ส่งฉาง ฝาง (常房; หรืออีกชื่อคือ 常颀 ฉาง ฉี) ขุนนางผู้ช่วยมณฑลเอ๊กจิ๋ว (益州从事 อี้โจฺวฉงชื่อ) เดินทางไปตรวจการที่เมืองโคกุ้น ฉาง ฝางสงสัยว่าจูโพต้องการเข้าร่วมก่อการกบฏกับยงคี จึงให้จับตัวเหล่าเสมียนของเมืองโคกุ้นมาประหารชีวิตเสีย จูโพโกรธมากจึงสังหารฉาง ฝางและกล่าวหาว่าฉาง ฝางคิดการกบฏ จูกัดเหลียงฟังข้อกล่าวหาของจูโพ จึงสั่งให้นำตัวบุตรชายของฉาง ฝางไปประหารชีวิต และให้เนรเทศเหล่าน้องชายของฉาง ฝางไปยังเมืองอวดจุ้น (越巂郡 เยฺว่ซีจฺวิ้น/เยฺว่สุ่ยจฺวิ้น; อยู่บริเวณนครซีชาง มณฑลเสฉวนในปัจจุบัน) แต่ในท้ายที่สุดจูโพก็เข้าร่วมการกบฏของยงคี
ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง จูกัดเหลียงแต่งตั้งให้ม้าตงเป็นเจ้าเมืองโคกุ้นและนำกองกำลังเข้าปราบกลุ่มกบฏในเมืองโคกุ้นได้สำเร็จ แต่ไม่มีการระบุถึงชะตากรรมของจูโพและไมมีการบันทึกเกี่ยวกับจูโพหลังเข้าร่วมการกบฏของยงคีในหลักฐานทางประวัติศาสตร์
== ในนิยายสามก๊ก ==
ในนวนิยายอิงประวัติศาสตร์เรื่องสามก๊กในศตวรรษที่ 14 จูกัดเหลียงใช้แผนยุแยงให้โกเตงระแวงยงคีและจูโพ โกเตงให้งากฟัน (鄂煥 เอ้อ ฮฺว่าน) ขุนพลใต้บังคับบัญชาไปสังหารยงคีและเข้าสวามิภักดิ์ต่อจูกัดเหลียง จากนั้นจึงอาสาไปจับตัวจูโพเพื่อแสดงความจริงใจ เมื่อโกเตงนำกองทหารไปเจอกับจูโพก็ด่าว่าจูโพคิดทำร้ายตน จูโพไม่รู้เรื่องมาก่อนก็นิ่งอึ้งไปยังไม่ทันได้พูดอะไรก็ถูกงากฟันสังหาร
== ดูเพิ่ม ==
รายชื่อบุคคลในยุคสามก๊ก
== อ้างอิง ==
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
ซือหม่า กวาง (1084). จือจื้อทงเจี้ยน.
ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
บุคคลจากจ๊กก๊ก
ศักดิ์สิทธิ์ ขาวทอง

นายศักดิ์สิทธิ์ ขาวทอง (ชื่อเล่น : สิงโต) (เกิด 18 มีนาคม พ.ศ. 2537) สมาชิกสภาผู้แทนราษฎรจังหวัดสงขลา เขต 1 จํานวน 1 สมัย
== ประวัติ ==
ศักดิ์สิทธิ์ ขาวทอง เกิดเมื่อวันที่ 18 มีนาคม พ.ศ. 2537 เป็นบุตรของนายเดชอิศม์ ขาวทอง กับนางจาราณกุมารี กุมแก้ว สำเร็จการศึกษาระดับปริญญาตรี ศิลปศาสตรบัณฑิต สาขาการจัดการโรงแรมและท่องเที่ยว จาก University of Westminister ประเทศอังกฤษ
ศักดิ์สิทธิ์ อยู่กินกันฉันสามีภริยากับ นางสาวชัยฉัตร เอกอุรุ
== งานการเมือง ==
ศักดิ์สิทธิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์ และได้รับเลือกรวม 1 สมัย
=== สมาชิกสภาผู้แทนราษฎร ===
ศักดิ์สิทธิ์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์
== อ้างอิง ==
บุคคลจากจังหวัดสงขลา
นักการเมืองไทย
สมาชิกสภาผู้แทนราษฎรจังหวัดสงขลา
พรรคประชาธิปัตย์
บุคคลจากโรงเรียนหาดใหญ่วิทยาลัย
สรรเพชญ บุญญามณี

นายสรรเพชญ บุญญามณี (ชื่อเล่น : เพชร) (เกิด 1 กุมภาพันธ์ พ.ศ. 2533) สมาชิกสภาผู้แทนราษฎรจังหวัดสงขลา 1 สมัย
== ประวัติ ==
สรรเพชญ บุญญามณี เกิดเมื่อวันที่ 1 กุมภาพันธ์ พ.ศ. 2533 เป็นบุตรของนายนิพนธ์ บุญญามณี กับ นางกัลยา บุญญามณี สำเร็จการศึกษาระดับปริญญาตรี สาขาธุรกิจระหว่างประเทศ จากวิทยาลัยนานาชาติ มหาวิทยาลัยมหิดล และ ปริญญาโท ด้านการวางแผนการเงินและการบริหารความมั่งคั่ง จากมหาวิทยาลัยนครแมนเชสเตอร์ (Manchester Metropolitan University) ประเทศอังกฤษ สมรสกับอภิญญา บุญญามณี มีบุตร 2 คน
== การทำงาน ==
สรรเพชญ เคยเป็นที่ปรึกษา บจก.สยามอินเตอร์เนชั่นแนล ฟู้ด ในช่วงปี พ.ศ. 2555 ถึง พ.ศ. 2566
== งานการเมือง ==
สรรเพชญ ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 ก่อนที่จะได้รับเลือกตั้งในครั้งถัดมา (พ.ศ. 2566) ในสังกัดพรรคประชาธิปัตย์ และได้รับเลือกรวม 1 สมัย
=== สมาชิกสภาผู้แทนราษฎร ===
สรรเพชญ บุญญามณี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์
== อ้างอิง ==
บุคคลจากจังหวัดสงขลา
นักการเมืองไทย
สมาชิกสภาผู้แทนราษฎรจังหวัดสงขลา
พรรคประชาธิปัตย์
บุคคลจากวิทยาลัยนานาชาติ มหาวิทยาลัยมหิดล
วัดเชิงทะเล

วัดเชิงทะเล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงทะเล อำเภอถลาง จังหวัดภูเก็ต ปัจจุบันมีพระครูสิริพรหมสุนทร (อนุชา อนุชาโต ป.ธ.5) ดำรงตำแหน่งเจ้าอาวาส
วัดเชิงทะเล หรือที่ชาวบ้านเรียกกันว่า วัดตีนเล  ตั้งวัดเมื่อวันที่ 5 เมษายน พ.ศ. 2460 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537 อย่างไรก็ดีวัดน่าจะเก่าแก่กว่านั้นเพราะปรากฏหลักฐานว่า หลวงพ่อปลอดเคยเป็นเจ้าอาวาสประจำอยู่ ณ วัดแห่งนี้ ระหว่าง พ.ศ. 2395–2429 ชื่อเสียงของท่านกล่าวกันว่าท่านมีวิทยาคมมีเวทมนต์คาถาขลังยิ่ง ก่อนที่จะมรณภาพเมื่อ พ.ศ. 2429โดยชาวบ้านได้อัญเชิญอัฐิธาตุของท่านใส่ไว้ในคนโทมีฝาปิดฝังไว้หน้าอุโบสถ (ปัจจุบันมีผู้สร้างบัวเจดีย์บรรจุอัฐิไว้)
ต่อมาในสมัยหลวงพ่อพลับเป็นเจ้าอาวาส ได้สร้างเสนาสนะต่าง ๆ เช่น ปลูกสร้างโรงครัวโรงธรรม ซ่อมแซมกุฎิวิปัสนากัมฐาน สร้างหอฉัน ตลอดจนศาลาการเปรียญและอุโบสถหลังแรก  รวมถึงได้สร้างโรงเรียนวัดเชิงทะเลหรือเปลี่ยนมาเป็นโรงเรียนบ้านเชิงทะเลในปัจจุบัน
==อ้างอิง==
เชิงทะเล
โบราณสถานในจังหวัดภูเก็ต
สมยศ พลายด้วง

นายสมยศ พลายด้วง (เกิด 28 พฤศจิกายน พ.ศ. 2513) สมาชิกสภาผู้แทนราษฎรจังหวัดสงขลา 1 สมัย
== ประวัติ ==
สมยศ พลายด้วง เกิดเมื่อวันที่ 28 พฤศจิกายน พ.ศ. 2513 สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จาก มหาวิทยาลัยราชภัฏสงขลา  และ ระดับปริญญาโท รัฐประศาสนศาสตรมหาบัณฑิต สาขาการจัดการและการปกครองท้องถิ่น จากมหาวิทยาลัยทักษิณ
สมยศ อยู่กินกันฉันสามีภริยากับ นางสาวมาลัยทิพย์ ครุอำโพธิ์ มีบุตร-ธิดา 2 คน
== งานการเมือง ==
สมยศ เคยทำงานในฐานะหนึ่งในทีมงานให้กับบุคคลทางการเมืองต่างๆ ได้แก่ นายนิพนธ์ บุญญามณี ในขณะดำรงตำแหน่ง ส.ส. และ นายกองค์การบริหารส่วนจังหวัดสงขลา, นายเดชอิศม์ ขาวทอง ขณะดำรงตำแหน่ง ส.ส. และ นายไพเจน มากสุวรรณ์ นายกองค์การบริหารส่วนจังหวัดสงขลา
สมยศ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์ โดยสามารถเอาชนะทั้งนายไพร พัฒโน อดีต ส.ส. 2 สมัย จากพรรคภูมิใจไทย และ นายพยม พรหมเพชร อดีต ส.ส. 1 สมัย จาก พรรครวมไทยสร้างชาติไปได้
=== สมาชิกสภาผู้แทนราษฎร ===
สมยศ พลายด้วง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์
== อ้างอิง ==
บุคคลจากจังหวัดสงขลา
นักการเมืองไทย
สมาชิกสภาผู้แทนราษฎรจังหวัดสงขลา
พรรคประชาธิปัตย์
บุคคลจากมหาวิทยาลัยราชภัฏสงขลา
บุคคลจากคณะมนุษยศาสตร์และสังคมศาสตร์ มหาวิทยาลัยทักษิณ
ชนนพัฒฐ์ นาคสั้ว

ชนนพัฒฐ์ นาคสั้ว (ชื่อเดิม : กฤตธี) (ชื่อเล่น : กฤต) (เกิด 8 กันยาายน พ.ศ. 2532) สมาชิกสภาผู้แทนราษฎรจังหวัดสงขลา 1 สมัย
== ประวัติ ==
ชนนพัฒฐ์ นาคสั้ว เกิดเมื่อวันที่ 8 กันยายน พ.ศ. 2532 สำเร็จการศึกษาระดับมัธยมศึกษาจากโรงเรียนศรีธรรมราชศึกษา ปริญญาตรี เศรษฐศาสตรบัณฑิต จากมหาวิทยาลัยทักษิณ และปริญญาโท รัฐประศาสนศาสตรมหาบัณฑิต จากมหาวิทยาลัยกรุงเทพธนบุรี
ชนนพัฒฐ์ อยู่กินกันฉันสามีภริยา กับ นางสาวกฤตพร คงเคว็จ มีธิดา 2 คน
== การทำงาน ==
ชนนพัฒฐ์ เป็นเจ้าของธุรกิจหลายอย่างทั้งอสังหาริมทรัพย์, โรงงานผลิตเสื้อกีฬา, โรงงานผลิตอุปกรณ์ทางการแพทย์ รวมไปถึงธุรกิจเปิดให้เช่าเรือท่องเที่ยว
นอกจากนี้ ชนนพัฒฐ์ เคยเป็นประธานสโมสรฟุตบอลนครศรีฯ ยูไนเต็ด ในช่วงฤดูกาล 2020 ก่อนที่จะลาออกเพื่อมาทำงานด้านการเมือง
== งานการเมือง ==
ชนนพัฒฐ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ โดยสามารถเอาชนะทั้งนายชัยวุฒิ ผ่องแผ้ว อดีต ส.ส. 2 สมัย จากพรรคประชาธิปัตย์ และ ร้อยตำรวจเอกอรุณ สวัสดี อดีต ส.ส. 1 สมัย จาก พรรครวมไทยสร้างชาติไปได้ ทั้งนี้ ชนนพัฒฐ์เป็น ส.ส. พรรคพลังประชารัฐคนเดียวของจังหวัดสงขลาที่ได้รับการเลือกตั้งในครั้งดังกล่าว
=== สมาชิกสภาผู้แทนราษฎร ===
ชนนพัฒฐ์ นาคสั้ว ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคพลังประชารัฐ
== คดีความ ==
ชนนพัฒฐ์เคยถูกตำรวจจับกุมพร้อมพวกที่ท่าอากาศยานดอนเมือง ในข้อหามีส่วนเกี่ยวข้องกับเว็บพนันออนไลน์ เมื่อวันที่ 24 กุมภาพันธ์ พ.ศ. 2565 แต่ได้รับการประกันตัวในอีกสองวันต่อมา
== อ้างอิง ==
บุคคลจากอำเภอเบตง
บุคคลจากอำเภอชะอวด
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดสงขลา
พรรคพลังประชารัฐ
บุคคลจากโรงเรียนศรีธรรมราชศึกษา
บุคคลจากมหาวิทยาลัยทักษิณ
บุคคลจากมหาวิทยาลัยกรุงเทพธนบุรี
ไจทอน

ไจทอน (Jython)  เป็นแพลตฟอร์มภาษาไพทอนที่ถูกพัฒนาบนแพลตฟอร์มจาวา เพื่อเพิ่มอำนวยความสะดวกในการใช้ความสามารถภาษาสคริปต์ของไพทอนลงในซอฟต์แวร์จาวาอื่น ๆ การใช้งานสามารถทำได้โดยการติดตั้งจาวาและเรียกไลบรารีของไจธอนซึ่งมาในรูปไบนารีเพื่อใช้งาน
==อ้างอิง==
ภาษาโปรแกรมเชิงวัตถุ
ภาษาสคริปต์
งากฟัน

งากฟัน มีชื่อในภาษาจีนกลางว่า เอ้อ ฮฺว่าน  เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นนายทหารของโกเตง ผู้นำชนเผ่าในเมืองอวดจุ้น (越巂郡 เยฺว่ซีจฺวิ้น/เยฺว่สุ่ยจฺวิ้น; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในภูมิภาคหนานจง ทางตอนใต้ของมณฑลเอ๊กจิ๋ว
งากฟันเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
== ในนิยายสามก๊ก ==
งากฟันปรากฏเป็นตัวละครในนวนิยายสามก๊กตอนที่ 87 นิยายสามก๊กบรรยายลักษณะของงากฟันว่าความสูง 9 ฉื่อ เชี่ยวชาญการใช้ทวนฟางเที่ยนจี่ (方天戟) เป็นอาวุธ
ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง โกเตงร่วมกับยงคีและจูโพในการรบกับทัพจ๊กก๊ก โกเตงให้งากฟันคุมกองหน้าออกรบ แต่งากฟันเสียทีถูกอุยเอี๋ยน เตียวเอ๊ก และอองเป๋งจับตัวมาให้จูกัดเหลียง  จูกัดเหลียงปฏิบัติต่องากฟันเป็นอย่างดีและปล่อยตัวไป งากฟันกลับไปหาโกเตงและยกย่องคุณธรรมของจูกัดเหลียง
ต่อมาจูกัดเหลียงดำเนินแผนยุแยงให้โกเตงระแวงยงคีและจูโพ โกเตงจึงให้งากฟันไปสังหารยงคีและจูโพเสีย แล้วงากฟันจึงติดตามโกเตงจึงเข้าสวามิภักดิ์ต่อจ๊กก๊ก จูกัดเหลียงจึงแต่งตั้งให้งากฟันมีตำแหน่งเป็นขุนพลรักษาค่ายใหญ่ (牙門將 หยาเหมินเจี้ยง)
=== ข้อเท็จจริงทางประวัติศาสตร์ ===
ไม่ปรากฏชื่อของงากฟันในบันทึกทางประวัติศาสตร์อย่างเป็นทางการ
ในจดหมายเหตุสามก๊ก (ซานกั๋วจื้อ) บทประวัติลิคีระบุว่ายงคีถูกสังหารโดยผู้ใต้บังคับบัญชาของโกเตงในระหว่างการทัพปราบกบฏของจูกัดเหลียง ในจดหมายเหตุสามก๊กไม่ได้ระบุชื่อผู้ใต้บังคับบัญชาของโกเตงที่สังหารยงคี
ในจดหมายเหตุสามก๊ก บทประวัติม้าตง ระบุว่าจูกัดเหลียงแต่งตั้งให้ม้าตงเป็นเจ้าเมืองโคกุ้น (牂柯郡 จางเคอจฺวิ้น; ปัจจุบันอยู่บริเวณนครกุ้ยหยางหรือฝูเฉฺวียน มณฑลกุ้ยโจว) และนำกองกำลังเข้าปราบกลุ่มกบฏในเมืองโคกุ้นที่นำโดยจูโพได้สำเร็จ แต่ไม่มีการระบุถึงชะตากรรมของจูโพ
== ดูเพิ่ม ==
รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
== หมายเหตุ ==
== อ้างอิง ==
=== บรรณานุกรม ===
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้), ตอนที่ 87.
ตัวละครสมมติในยุคสามก๊ก
วาแล

วาแล (valet)  คือชายรับใช้ที่คอยปรนนิบัติเจ้านายอย่างใกล้ชิด มีรูปแบบการทำงานคล้ายกับ "เมด" ที่เป็นหญิงรับใช้ วาแลมีหน้าที่หลักเป็นการจัดหาเครื่องแต่งกายให้แก่เจ้านาย ตลอดจนทำงานบ้านเล็ก ๆ ภายในวังหรือคฤหาสน์ที่ตนอาศัยอยู่
ในสมัยกลาง วาแลเปรียบได้กับข้าราชสำนักระดับล่างที่คอยสนองพระคุณของข้าราชสำนักระดับสูง บางทีคนกลุ่มนี้ก็มีความสามารถด้านจิตรกรรมและมักเป็นจิตรกรประจำราชสำนักด้วย ต่อมาอเมริกาได้ใช้คำนี้เรียกกลุ่มคนที่คอยนำรถไปจอดให้แทน
== หน้าที่ของวาแล ==
หน้าที่ของวาแลคล้ายคลึงกับพ่อบ้าน (butler) และเมด (maid) คือ ดูแลความเรียบร้อยภายในที่อยู่อาศัยของเจ้านาย แต่ก็มีรายละเอียดมากกว่า ที่สำคัญวาแลจะดูแลปรนนิบัติเจ้านายเป็นรายคนในลักษณะข้ารับใช้ประจำตัว เจ้านายหนึ่งคนจะจ้างวาแลดูแลเป็นรายคนไป ครอบครัวหนึ่งอาจมีวาแลหลายคนคอยรับใช้ตามจำนวนสมาชิกในครอบครัว
หน้าที่หลักของวาแลในฐานะคนสนิทของเจ้านาย มีตั้งแต่การจัดแจงตารางเวลาให้แก่เจ้านาย จัดเตรียมเสื้อผ้าออกงาน จัดการบัญชีและการเงิน บางรายอาจต้องปรนนิบัติเจ้านายในกิจวัตรประจำวัน ไม่ว่าในการอาบน้ำ โกนหนวด หรือขับถ่าย ด้วยความใกล้ชิดนี้เอง บางคนที่จ้างวาแลเข้ามารับใช้ อาจพิศวาสในตัวของบุคคลและตั้งเขาขึ้นเป็นวาแล จะได้อยู่ไม่ห่างกายกัน
อาชีพการดูแลส่วนบุคคลและบริการ